علامات مسیح

مسلمان اہل سنت والجماعت مذاہب اربعہ حنفی مالکی شافی حنبلی کا متفق فیہ عقیدہ ہے کہ حضرت عیسی علیہ السلام اخری دور میں قرب قیامت سے قبل نازل ہوں گے جن احادیث میں ان کے نزول کا ذکر ہے ان میں ان کی نشانیوں علامات اور صفات کا بھی بیان کیا گیا ہے اور اس کے علاوہ جو جھوٹے مدعیان نبوت ہیں ان کا بھی اعلان کیا گیا ہے جو بھی مدعی نبوت یا مسیحیت ہوگا اس کو ان علامات کے ذریعے سے پہچانا جائے گا اگر اس میں وہ علامات نہیں پائی جائیں گی تو اسے 30 جھوٹے کذابین مدعیان نبوت اور مسیحیت میں تسلیم کیا جائے گا
 علامات مسیح موعود 
 ان کا نام عیسی ہے.  صحیح مسلم، حدیث نمبر 427 
 ان کی والدہ کا نام مریم ہے  صحیح مسلم حدیث نمبر 427 
 وہ خانہ کعبہ کا طواف کرینگے۔  صحیح مسلم, حدیث نمبر: 426) 
 انکا دوسرا نام مسیح ہے۔  صحیح مسلم, حدیث نمبر: 425 
 ان کے خوبصورت بال ہوں گے جو کندھوں تک لٹک رہے ہوں گے  صحیح بخاری حدیث نمبر 6999 
 مجاہدین ان کے ساتھ مل کر جہاد کرینگے۔  سلسلہ احادیث صحیحہ, حدیث نمبر: 3485 
 صلیب کو توڑیں گے یعنی عیسائی غلبے کا خاتمہ کریں گے۔  سنن ترمذی, حدیث نمبر: 2233 
 سور کو ختم کریں گے یعنی اس کا گوشت کھانا  سنن ترمذی, حدیث نمبر: 2233 
 جزیہ کو ختم کرینگے یعنی قبول نہیں کرینگے اسلام قبول کرو یا جنگ کے لیے تیار ہو جاو۔  سنن ترمذی, حدیث نمبر: 2233 
 مال کی زیادتی ہو گی خوش حالی عام ہو گی۔  سنن ترمذی, حدیث نمبر: 2233 
 لوگوں کے دل سے باہمی کینہ، دشمنی اور جلن جاتی رہے گی۔  صحیح مسلم, حدیث نمبر: 391 
 "وإن من أہل الكتاب إلا ليؤمنن بہ قبل موتہ ” اور کوئی اہل کتاب ایسا نہیں ہو گا جو عیسیٰ کی موت سے پہلے اس پر ایمان نہ لے آئے گا۔  سورہ النساء آیت نمبر 59 
 اللہ تعالیٰ ان کے زمانہ میں سوائے اسلام کے سارے مذاہب کو ختم کر دے گا  ابوداود 4324 صحیح 
 وہ مسیح الدجال کو ہلاک کرینگے .  ابوداود 4324 صحیح 
 دجال کو ہلاک کرنے کے 40 سال بعد ان کی وفات ہو گی  ابوداود 4324 صحیح 
 یاجوج ماجوج کا ظہور ہو گا  ابن ماجہ 4081 
 عیسی علیہ السلام کی بددعا سے وہ ہلاک ہوں گے۔ ابن ماجہ 4081 
 عیسی علیہ السلام کی دعا سے بارش ہو گی جو یاجوج ماجوج کی لاشوں کو بہا لے جائے گی۔  ابن ماجہ 4081 
 عیسیٰ بن مریم علیہ السلام دمشق کے مشرق میں سفید منارہ کے پاس اتریں گے ، ابی داود، حدیث نمبر: 4321 --- حکم البانی: صحيح 
 دجال کو باب لد کے پاس پائیں گے اور وہیں اسے قتل کر دیں گے  ابی داود، حدیث نمبر: 4321 --- حکم البانی: صحيح 

 نبوت اور مسیحیت کے جھوٹے دعویدار 
 ۔۔وَلَا تَقُومُ السَّاعَةُ حَتَّى يُبْعَثَ دَجَّالُونَ كَذَّابُونَ قَرِيبًا مِنْ ثَلَاثِينَ كُلُّهُمْ يَزْعُمُ أَنَّهُ رَسُولُ اللَّهِ".ابوہریرہ رضی اللہ عنہ سے روایت ہے کہ نبی کریم صلی اللہ علیہ وسلم نے فرمایا: ”۔۔ قیامت اس وقت تک قائم نہ ہو گی جب تک تقریباً تیس جھوٹے دجال پیدا نہ ہو لیں۔ ان میں ہر ایک کا یہی گمان ہو گا کہ وہ اللہ کا نبی ہے۔“  البخاري/كِتَاب الْمَنَاقِبِ/حدیث: 3609 
 سیدنا عبد اللہ بن عمر ؓ کے پاس ایک کوفی آدمی بیٹھا ہوا تھا ، اس نے مختار سے احادیث بیان کرنا شروع کر دیں ۔ سیدنا عبد اللہ نے کہا : " میں نے رسول اللہ ﷺ کو فرماتے سنا : ”قیامت سے پہلے تیس انتہائی جھوٹے اور کذاب افراد ہوں گے “  سلسلہ احادیث صحیحہ، حدیث نمبر: 3724 
 سیدنا ابوہریرہ ؓ سے روایت ہے ، رسول اللہ ﷺ نے فرمایا : ” قیامت نہ قائم ہو گی یہاں تک کہ قریب تیس کے دجال جھوٹے پیدا ہوں گے (دجال کے معنی مکار فریبی) َ ہر ایک یہ کہے گا : میں اللہ کا رسول ہوں"  صحیح مسلم, حدیث نمبر: 7342 
 ابوہریرہ ؓ کہتے ہیں کہ رسول اللہ ﷺ نے فرمایا : ” قیامت قائم نہیں ہو گی جب تک کہ تیس جھوٹے دجال ظاہر نہ ہو جائیں اور ان میں سے ہر ایک اللہ اور اس کے رسول پر جھوٹ باندھے گا “  سنن ابی داود, حدیث نمبر: 4334 --- حکم البانی: حسن 
 مجھے اپنی امت پر سب سے زیادہ خوف گمراہ سربراہوں کا ہے ، عنقریب میری امت کے بعض قبائل بتوں کی پرستش کریں گے اور عنقریب میری امت کے بعض قبیلے مشرکوں سے مل جائیں گے اور قیامت کے قریب تقریباً تیس جھوٹے دجال پیدا ہوں گے جن میں سے ہر ایک کا دعویٰ یہ ہو گا کہ وہ اللہ کا نبی ہے اور میری امت کا ایک گروہ ہمیشہ حق پر قائم رہے گا اور ہمیشہ ان کی مدد ہوتی رہے گی اور جو کوئی ان کا مخالف ہو گا وہ ان کو کوئی ضرور نقصان نہیں پہنچا سکے گا ، یہاں تک کہ اللہ تعالیٰ کا حکم آ جائے  سنن ابن ماجہ، حدیث نمبر: 3952 --- حکم البانی: صحيح 
 قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ: " لَا تَقُومُ السَّاعَةُ حَتَّى تَلْحَقَ قَبَائِلُ مِنْ أُمَّتِي بِالْمُشْرِكِينَ، وَحَتَّى يَعْبُدُوا الْأَوْثَانَ، وَإِنَّهُ سَيَكُونُ فِي أُمَّتِي ثَلَاثُونَ كَذَّابُونَ كُلُّهُمْ يَزْعُمُ أَنَّهُ نَبِيٌّ، وَأَنَا خَاتَمُ النَّبِيِّينَ لَا نَبِيَّ بَعْدِي "، قَالَ أَبُو عِيسَى: هَذَا حَدِيثٌ حَسَنٌ صَحِيحٌ. ثوبان رضی الله عنہ کہتے ہیں کہ رسول اللہ صلی اللہ علیہ وسلم نے فرمایا: ”قیامت اس وقت تک قائم نہیں ہو گی یہاں تک کہ میری امت کے کچھ قبیلے مشرکین سے مل جائیں اور بتوں کی پرستش کریں اور میری امت میں عنقریب تیس جھوٹے (دعویدار) نکلیں گے، ان میں سے ہر ایک یہ دعویٰ کرے گا کہ وہ نبی ہے، حالانکہ میں خاتم النبین ہوں میرے بعد کوئی (دوسرا) نبی نہیں ہو گا“۔ امام ترمذی کہتے ہیں: یہ حدیث حسن صحیح ہے۔  سنن ترمذي/كتاب الفتن عن رسول الله صلى الله عليه وسلم/ح2219 

 حوالہ جات